#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2020. július 15-i ülésére)

**TÁRGY: A 96/8 HRSZ-ON NYILVÁNTARTOTT KIVETT KÖZTERÜLET ÁTMINŐSÍTÉSE, RENDELTETÉSÉNEK MÓDOSÍTÁSA**

Kiskőrös Város Önkormányzata forgalomképtelen törzsvagyonát képezi a Kiskőrös belterület 96/8 hrsz-on nyilvántartott kivett közterület rendeltetésű, 4 ha 834 m2 alapterületű ingatlan. Az ingatlan területe a város lakosságának és az idelátogatók sportolási, pihenési és szabadidős tevékenységeinek folytatására szolgáló, köz számára nyitott zöldfelületként funkcionál. Az ingatlanon működik egy kiépített teniszpálya, valamint az ingatlan területén lévő árok szolgálja továbbá a szabadidő park és a környező területek csapadékvíz elvezetését.

Az ingatlan használatát, hasznosítását - Magyarország helyi önkormányzatairól szóló 2011. évi CLXXXIX törvény 13. § (1) bekezdés 4. pontját „az egészséges életmód segítését célzó szolgáltatások” és 15. pontját „sport, ifjúsági ügyek” - tekintve közszolgáltatást, közfeladat ellátását biztosító ingatlan.

A nemzeti vagyonról szóló 2011. évi CXCVI. törvény 5. §-a értelmében a terület betöltött szerepe tekintetében az Önkormányzat korlátozottan forgalomképes törzsvagyoni körébe tartozik.

Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékletét képező szabályozási tervében – előterjesztés melléklete - foglaltak szerint a 96/8 hrsz-ú ingatlan „zöldterület” és „szabadidő központ” övezeti besorolásban van, ahol a szabadidő eltöltését szolgáló sportolási, szórakoztatási turisztikai célú építmények létesíthetők.

Az önkormányzati vagyonról, a vagyon hasznosításáról szóló 26/2012. (XII. 19.) rendelet 10. § (1) bekezdés alapján a nemzeti vagyonról szóló 2011. évi CXCVI. törvény (a továbbiakban: Nvtv.) 5. §-a szerinti vagyon minősítése, átminősítése, a Képviselő-testület hatáskörébe tartozik.

Fentiekre figyelemmel javaslom, hogy a Képviselő-testület járuljon hozzá a 96/8 hrsz-ú ingatlan korlátozottan forgalomképes törzsvagyoni körbe történő átminősítéséhez, valamint szabadidő park, teniszpálya rendeltetési módba való átsorolásához.

**Kiskőrös, 2020. július 07.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. Kiskőrös Város Önkormányzata a tulajdonában álló, forgalomképtelen törzsvagyonát képező Kiskőrös belterület 96/8 hrsz-on nyilvántartott, kivett közterület rendeltetésű, 4 ha 834 m2 alapterületű ingatlanát korlátozottan forgalomképes törzsvagyonává átminősíti, az ingatlan rendeltetése: „szabadidőpark, teniszpálya”,
2. felhatalmazza a polgármestert a Bács-Kiskun Megyei Kormányhivatal Földhivatali Főosztály Földhivatali Osztály 5. előtt a rendeltetésmód ingatlan-nyilvántartásban történő átvezetésre, a kapcsolódó jognyilatkozatok megtételére.

**Felelős:** polgármester

**Határidő:** azonnal